శ్రీనగర్ : ఇంటికి వెళ్లేందుకు ఆయన పెట్టిన మొదటి సెలవే చివరి సెలవు అయింది. ఆయనతో పెళ్లి సందడిలో పాల్గొనేందుకు వచ్చిన జనం ఆయన అంతిమయాత్రలో పాల్గొనాల్సి రావడం కంటే విషాదం ఏముంటుంది? ఉగ్రవాదుల కిరాతకానికి బలైన 22 ఏళ్ల యువ ఆర్మీ అధికారి ఉమర్ ఫయజ్ కానీ, ఆయన కుటుంబ సభ్యులు కానీ ఇంతటి విషాదాన్ని ఊహించి ఉండరు. దక్షిణ కశ్మీర్లోని షోపియాన్ జిల్లాలో లెఫ్నినెంట్ ర్యాంక్ అధికారి ఉమర్ ఫయజ్ ఉగ్రవాదుల కరకు తుపాకీగుళ్లకు నేలరాలారు. బుధవారం ఆయన మృతదేహాన్ని గుర్తించడం, ఇంటికి తీసుకురావడంతో ఒక్కసారిగా అక్కడ జరగాల్సిన పెళ్లి వేడుకలో విషాదం నిండుకుంది.ఉమర్ ఫయజ్ ఆరు నెలల క్రితమే కుల్గాం జిల్లాల్లో విధుల్లో చేరాడు. పుణే ప్రతిష్టాత్మక నేషనల్ డిఫెన్స్ అకాడమీలో శిక్షణ పొందిన ఉమర్ తన కజిన్ పెళ్లి కోసమని సెలవు పెట్టారు. ఆర్మీలో చేరిన తర్వాత తీసుకున్న తొలి సెలవు కూడా ఇదే. షెడ్యూల్ ప్రకారం ఈనెల 25న ఆయన తిరిగి విధుల్లోకి చేరాల్సి ఉంది. అయితే విధి నిర్ణయం మరోలా ఉంది. ఉమర్ను టెర్రరిస్టులు కిడ్నాప్ చేసి కాల్చి చంపారు. కుల్లాంలోని ఆయన నివాసం నుంచి మంగళవారం రాత్రి ఆయనను ఉగ్రవాదులు అపహరించుకు వెళ్లారు. ఆయన మృతదేహం ఇంటికి మూడు కిలోమీటర్ల దూరంలో పడేశారు. స్థానికుల సమాచారం ప్రకారం రాత్రి 8 గంటల ప్రాంతంలో ఇద్దరు ముసుగు మనుషులు ఆయన ఇంట్లోకి ప్రవేశించారు. ఉమర్ను తమతో రమ్మని చెప్పి ఈ విషయం పోలీసులకు చెప్పవద్దని కుటుంబసభ్యులను హెచ్చరించారు. ఆ తర్వాత ఉమర్ను తీసుకువెళ్లి అతి సమీపం నుంచి కాల్చిచంపారు. ఆయన తల, ఛాతీలో బుల్లెట్లు దిగబడ్డ గాయాలున్నాయి. ఉమర్ పాశవిక హత్యపై స్థానికులు ఆగ్రహావేశాలు వ్యక్తం చేశారు. బాధ్యులను గుర్తించి కఠినంగా శిక్షించాలని డిమాండ్ చేశారు.
srinagar : intiki vellenduku aayana pettina modati selave chivari selavu ayindi. aayanatho pelli sandadilo palgonenduku vachina janam aayana antimayaatralo palgonalsi ravadam kante vishaadam emuntundi? ugravaadula kiraatakaaniki balaina 22 ella yuva armi adhikari umar fayaj cony, aayana kutumba sabhyulu cony intati vishaadaanni oohinchi undaru. dakshina kashmeerloni shopian jillaalo lefninent rank adhikari umar fayaj ugravaadula karaku tupaakeegullaku nelaralaru. budhavaaram aayana mrutadehaanni gurtinchadam, intiki teesukuraavadamto okkasariga akkada jaragaalsina pelli vedukalo vishaadam nindukundi.umar fayaj aaru nelala kritame kulgam jillaallo vidhullo cheraadu. pune pratishtaatmaka neshanal defens akaadameelo sikshana pondina umar tana kajin pelli kosamani selavu pettaaru. aarmeelo cherina tarvaata teesukunna toli selavu kuudaa ide. shedule prakaaram eenela 25na aayana tirigi vidhulloki cheralsi undi. ayithe vidhi nirnayam marola undi. umarnu terraristulu kidnap chesi kaalchi champaaru. kullaamloni aayana nivasam nunchi mangalavaaram raatri aayananu ugravaadulu apaharinchuku vellaaru. aayana mrutadeham intiki moodu kilometerla dooramlo padesaaru. sthaanikula samacharam prakaaram raatri 8 gantala praantamlo iddaru musugu manushulu aayana intloki pravesinchaaru. umarnu tamatho rammani cheppi ee vishayam polisulaku cheppavaddani kutumbasabhyulanu heccharinchaaru. aa tarvaata umarnu teesukuvelli athi sameepam nunchi kaalchichampaaru. aayana tala, chaatiiloo bulletlu digabadda gayalunnayi. umar paasavika hatyapai sthaanikulu aagrahaavesaalu vyaktam chesaru. baadhyulanu gurtinchi kathinamgaa sikshinchaalani demand chesaru.